ଦୀପକ ଦାସ ଜଣେ ବଙ୍ଗାଳୀ ଓ ଓଡ଼ିଆ ସିନେମା କ୍ୟାମେରାମାନ ଓ ସିନେମାଟୋଗ୍ରାଫର ଥିଲେ । ସେ ୧୯୩୩ ମସିହା ମାର୍ଚ୍ଚ ୧୩ତାରିଖରେ ବଙ୍ଗଳାଦେଶର ମହିମାନସିଂଠାରେ ଜନ୍ମଗ୍ରହଣ କରିଥିଲେ । ବଙ୍ଗଳାଦେଶରେ ସେ ନିଜ ପ୍ରାଥମିକ ଶିକ୍ଷା ସମାପ୍ତ କରି, ୧୯ବର୍ଷ ବୟସରେ ବଙ୍ଗଳା କଥାଚିତ୍ର ଜଗତରେ ଜଣେ କ୍ୟାମେରାମାନ ଓ ସିନେମାଟୋଗ୍ରାଫର ଭାବରେ କାର୍ଯ୍ୟାରମ୍ଭ କରିଥିଲେ । ସେ ପ୍ରାୟ ୪୦ଟି ବଙ୍ଗଳା ଚଳଚ୍ଚିତ୍ର ଓ ବହୁ ଓଡ଼ିଆ ଚଳଚ୍ଚିତ୍ରରେ କାର୍ଯ୍ୟ କରିଛନ୍ତି । ସେ ଓଡ଼ିଆ କଥାଚିତ୍ର ଅଭିନେତ୍ରୀ ଝରଣା ଦାସଙ୍କୁ ୧୯୬୭ମସିହରେ ବିବାହ କରିଥିଲେ । ଦୀପକ ଦାସଙ୍କର ୨୦୧୫ମସିହା ସେପ୍ଟେମ୍ବର ୨୯ତାରିଖରେ ପରଲୋକ ଘଟିଥିଲା । ସେ ପତ୍ନୀ ଝରଣା, ଦୁଇ ପୁଅ ଓ ଗୋଟିଏ ଝିଅକୁ ଛାଡିଯାଇଛନ୍ତି ।